b'\n_START_ARTICLE_\nH\xc3\xa4vikkiruoan hy\xc3\xb6dynt\xc3\xa4minen\n_START_PARAGRAPH_\nH\xc3\xa4vikkiruoan hy\xc3\xb6dynt\xc3\xa4minen on erilaisia tapoja k\xc3\xa4ytt\xc3\xa4\xc3\xa4 laitosten, kauppojen ja ravintoloiden ylij\xc3\xa4\xc3\xa4m\xc3\xa4ruokaa. Suomessa koko ravitsemusalan (kotitaloudet, ravitsemuspalvelut, kauppa ja teollisuus) h\xc3\xa4vikin osuus on noin 10\xe2\x80\x9315\xc2\xa0% ja h\xc3\xa4vikin m\xc3\xa4\xc3\xa4r\xc3\xa4 on noin 335\xe2\x80\x93460 miljoonaa kiloa vuodessa.\n_START_SECTION_\nKoulujen h\xc3\xa4vikkiruoka\n_START_PARAGRAPH_\nKoulujen h\xc3\xa4vikkiruoan myynti\xc3\xa4 on kokeiltu monissa kunnissa 2010-luvulla.\n_START_SECTION_\nKauppojen h\xc3\xa4vikkiruoka\n_START_PARAGRAPH_\nMonet kaupat lahjoittavat yli j\xc3\xa4\xc3\xa4v\xc3\xa4\xc3\xa4 ruokaa hyv\xc3\xa4ntekev\xc3\xa4isyyteen.\n_START_SECTION_\nRavintoloiden h\xc3\xa4vikkiruoka\n_START_PARAGRAPH_\nResQ Club ja Lunchie ovat ravintoloiden h\xc3\xa4vikkiruoan hy\xc3\xb6dynt\xc3\xa4miseen kehitettyj\xc3\xa4 mobiilisovelluksia, joiden avulla asiakkaat voivat tilata palvelussa mukana olevien ravintoloiden lounaalta ylij\xc3\xa4\xc3\xa4neit\xc3\xa4 annoksia. Asiakkaat hakevat tilaamansa annokset itse ravintolasta. Sovellusten ideana on auttaa ravintoloitsijoita ja ruokakauppiaita h\xc3\xa4vikin minimoinnissa ja tarjota asiakkaille mahdollisuuden nauttia ruoasta edullisesti. Palvelua voi k\xc3\xa4ytt\xc3\xa4\xc3\xa4 Androidin, iOS:in tai nettiselaimen kautta rekister\xc3\xb6itymisen j\xc3\xa4lkeen.'